“ซีพี เฟรชมาร์ท” ร่วมฉลองตรุษจีน “ปีฉลู”
“ซีพี เฟรชมาร์ท” ร่วมฉลองตรุษจีน “ปีฉลู”
28 ม.ค. 2564

นายชัยยุทธ ทิพย์สุวรรณพร รองกรรมการผู้จัดการอาวุโส ซีพีเอฟ เปิดเผยว่า ช่วงเทศกาลตรุษจีนปี 2564 ซีพี เฟรชมาร์ท มีความพร้อมด้านกำลังคนและการให้บริการที่ครอบคลุมทุกกลุ่มลูกค้า พร้อมคุมเข้ม 9 มาตรการป้องกันการแพร่ระบาดของโรคโควิด-19 อย่างต่อเนื่อง ทั้งในร้านค้า พนักงาน ลูกค้า รวมถึงการขนส่งสินค้า เพื่อเสิร์ฟอาหารคุณภาพ ปลอดภัยให้ถึงมือผู้บริโภคอย่างเพียงพอ
“บริษัทฯ ได้เก็บข้อมูลและสำรวจความต้องการของลูกค้าล่วงหน้า จึงตั้งเป้าว่า ภาพรวมการจับจ่ายของไหว้ในช่วงเทศกาลตรุษจีนปีนี้น่าจะคึกคัก และจะสามารถจำหน่ายชุดไหว้มหามงคลได้ถึง 45,000 ชุด คาดว่าจะมียอดขายกว่า 40 ล้านบาท หรือเติบโตประมาณ 15% จากปีที่ผ่านมา” นายชัยยุทธ กล่าว
สำหรับชุดไหว้มหามงคลในปีนี้ ซีพี เฟรชมาร์ท ได้จำหน่ายผลิตภัณฑ์อาหารสำเร็จรูปให้เลือกสรรหลากหลายชุด ได้แก่ ชุดไหว้ซาแซ 3 อย่าง ทั้งไก่ต้มพร้อมเครื่องใน เป็ดพะโล้พร้อมเครื่องใน และสะโพกหมูต้มสุก (หมูบะแซ) ราคา 788 บาท และชุดไหว้โหงวแซ 5 อย่าง ประกอบด้วย เป็ดย่าง ไก่ต้มน้ำปลาพร้อมเครื่องใน สะโพกหมูต้มสุก ปลากระพงนึ่ง และกุ้งต้มสุก ราคา 1,258 บาท พร้อมของไหว้เสริมมงคล อาทิ ชุดผลไม้ 5 อย่าง ส้มมงคล แอปเปิ้ล สาลี่ ขนมเข่ง ขนมเทียน เป็นต้น
ซีพี เฟรชมาร์ท จัดโปรโมชั่นพิเศษรับปีฉลู สำหรับลูกค้าที่มาใช้บริการในร้าน เพียงจองชุดซาแซ รับอั่งเปามูลค่า 50 บาท 1 ใบ และกล่องถนอมอาหาร 1 ใบ จองชุดโหงวแซ รับอั่งเปา มูลค่า 50 บาท 2 ใบ และกล่องถนอมอาหาร 3 ใบ ส่วนลูกค้าที่สั่งซื้อออนไลน์ รับเพิ่มบัตรกำนัลสตาร์บัค มูลค่าสูงสุด 200 บาท พร้อมบริการส่งฟรี
ทั้งนี้ สามารถสั่งจองชุดไหว้ได้ที่ร้าน ซีพี เฟรชมาร์ท ทั้ง 321 สาขาทั่วประเทศ หรือโทร 1788 หรือสั่งซื้อออนไลน์ที่ www.cpfreshmartshop.com ตั้งแต่วันนี้ จนถึงวันที่ 7 ก.พ. 2564 โดยรับสินค้าได้ตั้งแต่วันที่ 4-12 ก.พ. 2564